EkBass/fiwiki-20250220-pages-articles huggingface dataset:
Chris Daughtry

Christopher Adam ”Chris” Daughtry (s. 26. joulukuuta 1979) on yhdysvaltalainen laulaja ja rockmuusikko, joka sijoittui neljänneksi American Idol -laulukilpailun viidennellä tuotantokaudella vuonna 2006. Kilpailun jälkeen hän perusti Daughtry-nimisen yhtyeen. == American Idol == Daughtry lauloi American Idolin koelauluissa Denverissä, Coloradossa kappaleen ”The Letter”. Tuomareista Paula Abdul ja Randy Jackson halusivat Daughtryn jatkoon, mutta Simon Cowellin mielestä hän lauloi hätäisesti ja häneltä puuttui karismaa. Äänienemmistöllä Daughtry kuitenkin pääsi jatkoon. Chris pääsi myös semifinaaliin ja vakuuttavien suoritusten jälkeen Cowellkin alkoi vakuuttua. Finaaleissa Chris päätyi neljänneksi. Hän putosi kilpailusta 10. toukokuuta 2006, mikä oli yllätys niin monelle katsojalle kuin hänelle itselleenkin. Finaalissa Daughtry pääsi myös esiintymään lempiyhtyeensä Liven kanssa kappaleella ”Mystery”. American Idolin jälkeen Daughtry sai Fuel-yhtyeeltä tarjouksen laulajan paikasta. Hän päätti kuitenkin perustaa oman yhtyeensä ja solmi levytyssopimuksen BMG:n kanssa. Tuoreen Daughtry-yhtyeen esikoisalbumi, Daughtry, julkaistiin marraskuussa 2006. ===Kappaleet=== Semifinaalissa Chris lauloi Bon Jovin kappaleen ”Wanted Dead or Alive”, Seetherin kappaleen ”Broken” ja Fuelin kappaleen ”Hemorrhage”. ====Finaalit==== *14. maaliskuuta oli teemana Stevie Wonder. Chris lauloi kappaleen ”Higher Ground”. *21. maaliskuuta teemana oli 1950-luku. Chris valitsi kappaleekseen Johnny Cashin ”I Walk the Linen”. *28. maaliskuuta teemana oli 2000-luku ja Chris lauloi Creedin kappaleen ”What If”. *4. huhtikuuta vuorossa oli countryteema. Chris lauloi Keith Urbanin kappaleen ”Making Memories of Us”. *11. huhtikuuta teemana oli Queen ja Chrisin kappalevalinta oli ”Innuendo”. *18. huhtikuuta teemana oli yhdysvaltalainen laulukirja. Chris valitsi kappaleekseen Louis Armstrongin ”What a Wonderful Worldin”. *25. huhtikuuta Chris lauloi Bryan Adamsin kappaleen ”Have You Ever Really Loved a Woman?”. Teemana oli parhaat rakkauslaulut. *2. toukokuuta oli vuorossa oman syntymävuoden kappaleet. Chris lauloi Styxin ”Renegaden” ja Shinedownin ”I Dare Youn”. *9. toukokuuta oli Elvis Presley -teema. Chris lauloi kappaleet ”Suspicious Minds” ja ”A Little Less Conversation”. == Aiheesta muualla == * Daughtryn kotisivut * Luokka:Yhdysvaltalaiset laulajat Luokka:American Idol -kilpailijat Luokka:Vuonna 1979 syntyneet Luokka:Elävät henkilöt
World Jump Day

World Jump Day oli tapahtuma, jonka tarkoituksena oli saada mahdollisimman monta ihmistä hyppäämään samaan aikaan maapallolla. Suomen aikavyöhykkeellä hyppy tapahtui 20. heinäkuuta 2006 kello 12.39:13 iltapäivällä. Tapahtuman tarkoituksena oli saada muutettua maapallon liikerataa ja estää ilmaston lämpeneminen. Tapahtuman kotisivuilla oli laskuri, joka ilmoitti tarkan ajan sekunnilleen, milloin ihmisten tulisi hypätä. Sivuilla olevassa laskurissa ja aikavyöhykkeittäin mainituissa kellonajoissa oli sekaannusta, eli vielä 19. heinäkuuta laskuri ja hypyn ajankohta näytti väärää aikaa. Tapahtuma sai skeptikkojen piirissä julkisuutta Internet-huumorina tai eräänlaisena taideinstallaationa. Tosin monet ihmiset innostuivat tästä ideasta huumorimielellä ja kertoivat hypänneensä kyseisenä ajankohtana. Tapahtuman kotisivun mukaan rekisteröityneitä hyppääjiä olisi jo yli 600 miljoonaa. Internet World Statsin tilaston mukaan tämä olisi yli puolet Internetin käyttäjistä koko maailmassa. Todellisen rekisteröityneiden käyttäjien määrän arvioidaan olevan noin 250 000. Myös kaikkien kiinalaisten yhtäaikaisesta hyppäämisestä on esitetty vastaava ajatusleikki. == Idean mahdottomuus == * Radan muuttaminen ehdotetulla tavalla ei ole mahdollista. Maapallon liikeradan muuttaminen maasta itsestään löytyvällä massalla (hyppäävillä ihmisillä) ilman, että tämä massa poistuisi maasta pois, on mahdotonta. Maan liikerata voisi teoriassa muuttua sen lyhyen ajan, kun hyppääjät ovat ilmassa, mutta palautuisi takaisin heti kun hyppy on ohi. (Kts. mekaniikan III peruslaki.) * Vaikka vastaava massa putoaisikin ulkoavaruudesta, vastaisi se silti vain noin kahta prosenttia nykyaikaisen ydinaseen vapauttamasta energiamäärästä. Näin ollen maapallon liikerata voisi muuttua vain atomin halkaisijan murto-osan verran. == Lähteet == == Aiheesta muualla == * Tapahtuman viralliset kotisivut * Vastatapahtuman kotisivut * [www.tiede.fi/kysy_asiantuntijalta/kysymys/444/_mita_tapahtuisi_jos_kaikki_kiinalaiset_hyppaisiva Mitä tapahtuisi, jos kaikki kiinalaiset hyppäisivät yhtä aikaa ilmaan ja tulisivat yhtä aikaa alas? - Tiede (9/2005)] Luokka:Luonto- ja ympäristötapahtumat Luokka:2006
Kie von Hertzen

Kristian Magnus "Kie" von Hertzen (s. 1970) on suomalainen kitaristi, säveltäjä, sanoittaja ja sovittaja, joka tuli tunnetuksi Don Huonot -yhtyeen riveistä. Hän on myös tehnyt musiikkia teatteriin ja tanssiproduktioihin sekä ohjannut lukuisia musiikkivideoita. Kie aloitti kitaran soiton 11-vuotiaana. Hänen esikuviaan ovat mm. Jimi Hendrix, Hank B. Marvin, Ritchie Blackmore, Jimmy Page, Eric Clapton, Jeff Beck, Mark Knopfler, Brian May, David Gilmour, Rory Gallagher, Pete Townshend, Andy Summers, Jonny Greenwood, Frank Marino ja Johnny Winter. Hän oli 1980-luvun teinivuosinaan mukana perustamassa hard- rock-yhtyeitä Pinky Lee ja Venus Flytrap. Venus Flytrapissa soittivat myös Mikko Laiho (laulu ja kitara) – yhtyekaveri Pinky Leestä, Kalle Chydenius (basso) ja Mikko von Hertzen (rummut). Kie liittyi Don Huonoihin Hyrrä-singlen äänitysten jälkeen kesällä 1992 korvaten edellisen kitaristin, Joonas Pirttilän ja soitti yhtyeessä vuoteen 2003 asti, jolloin Don Huonot hajosi. Von Hertzen perusti 2000-luvun alkupuolella Laihon, Chydeniuksen ja Mauro Garganon kanssa The Mama King -yhtyeen, joka julkaisi ensimmäisen studioalbuminsa Supertender lokakuussa vuonna 2010The Mama King emi.fi. Viitattu 3.1.2010.. Nykyisin hän laulaa ja soittaa kitaraa yhdessä veljiensä Jonnen ja Mikon kanssa perustamassaan Von Hertzen Brothersissa. == Lähteet == ==Aiheesta muualla== * * * Luokka:Suomalaiset kitaristit Luokka:Suomalaiset musiikkivideo-ohjaajat Luokka:Suomalaiset rockmusiikin säveltäjät Luokka:Suomalaiset rockmuusikot Luokka:Suomalaiset sanoittajat Luokka:Suomalaiset sovittajat Luokka:Don Huonojen jäsenet Luokka:Vuonna 1970 syntyneet Luokka:Elävät henkilöt
Javier Mascherano

Javier Alejandro Mascherano (s. 8. kesäkuuta 1984 San Lorenzo, Argentiina) on argentiinalainen uransa lopettanut jalkapalloilija. Hän edusti urallaan mm. Barcelonaa, Liverpoolia, West Hamia, Corinthiansia ja River Platea. Hän oli pelipaikaltaan puolustava keskikenttäpelaaja tai keskuspuolustaja. Mascheranon lempinimiä ovat Masche ja Jefecito (). == Ura == Mascherano – yhdessä Carlos Tévezin kanssa – oli usean eurooppalaisen huippuseuran kiikarissa, mutta pysytteli silti Etelä-Amerikassa siirryttyään Corinthiansiin River Platesta. Argentiinalaisseuran mielestä seurat kuten Real Madrid ja Deportivo de La Coruña eivät tarjonneet Mascheranosta tarpeeksi isoa summaa. Useiden mielestä argentiinalainen oli liian hyvä pelaamaan Brasiliassa. Lopulta kaksikko siirtyi syksyllä 2006 West Hamiin. Mascheranon ja Tévezin siirtoihin liittyneiden epäselvyyksien vuoksi West Hamille annettiin ennätyssuuret sakot. Vuonna 2007 Mascherano siirtyi Liverpooliin. 27. elokuuta 2010 hän siirtyi Barcelonaan nelivuotisella sopimuksella. Mascherano teki Barcelonan paidassa ainoan maalinsa CA Osasunaa vastaan 27. huhtikuuta 2017. Mascherano kuului Argentiinan maajoukkueen tärkeimpiin pelaajiin. Jo vuoden 2006 MM-kilpailuissa hän pelasi täyden ajan jokaisessa Argentiinan ottelussa. Hän pelasi myös vuosien 2010, 2014 ja 2018 MM-kilpailuissa sekä vuosien 2004, 2007, 2011, 2015 ja 2016 Copa Américassa. Mascherano oli pelipaikallaan maailman parhaita. Mascherano ilmoitti lopettavansa maajoukkueuransa jalkapallon MM-kisoissa 2018 Argentiinan pudottua kisoista. Hän pelasi 147 maaottelua ja teki niissä kolme maalia, joista kaksi vuoden 2007 Copa Américassa. == Lähteet == == Aiheesta muualla == Luokka:Argentiinalaiset jalkapalloilijat Luokka:Argentiinalaiset olympiavoittajat Luokka:Vuonna 1984 syntyneet Luokka:Elävät henkilöt
Corinthians

Corinthians on yksi Brasilian jalkapallon suurseuroista. Seuran kotikaupunki on São Paulo ja kotistadion Arena Corinthians. ==Historia== Corinthians perustettiin São Paulossa vuonna 1910. Nimensä se otti englantilaiselta amatööriseuralta nimeltä Corinthian F.C., joka oli samana vuonna ottelukiertueella Brasiliassa. Seuran lempinimi on "Timão". Kaikki perustajat olivat brasilialaisia, heistä suurin osa rautatietyöläisiä. Corinthians alkoi pelata São Paulon osavaltion sarjaa vuonna 1913 ja voitti sen jo seuraavana vuonna. Vuodesta 1950 alkaen seura on ollut yksi Brasilian suosituimmista. Se on voittanut Brasilian Serie A:n kuusi kertaa, Brasilian cupin kolme kertaa, seurajoukkueiden maailmanmestaruuden kahdesti sekä Copa Libertadoresin ja Recopa Sudamericanan kerran. Vuonna 1976 peräti 70 000 Corinthiansin kannattajaa matkusti Rio de Janeiron Maracanãlle katsomaan Brasilian mestaruussarjan välieräottelua. Kyseessä oli kaikkien aikojen suurin vieraskannattajien joukko koko Brasilian jalkapallohistoriassa.Futebol - Brasilainen elämäntapa (2002) == Tunnettuja pelaajia == *Neco *Gilmar *Rivelino *Zé Maria *Sócrates *Walter Casagrande *Marcelinho Carioca *Freddy Rincón *Carlos Gamarra *Dida *Vampeta *Carlos Tévez *Ronaldo *Javier Mascherano *Betão *Paulinho == Tärkeimmät saavutukset == * FIFA:n seurajoukkueiden maailmanmestaruus: 2000, 2012 (2) * Copa Libertadores: 2012 (1) * Recopa Sudamericana: 2013 (1) * Campeonato Brasileiro Série A: 1990, 1998, 1999, 2005, 2011, 2015, 2017 (7) * Copa do Brasil: 1995, 2002, 2009 (3) * Sao Paulon osavaltiomestaruus: 1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003, 2009, 2013, 2017 (28) ==Lähteet== == Aiheesta muualla == * Virallinen sivu * Ylen Elävä arkisto: Suomi – Corinthians Olympiastadionilla 1952 Luokka:Brasilialaiset jalkapalloseurat
CONCACAF Gold Cup

CONCACAF Gold Cup on CONCACAF-maiden eli Pohjois-Amerikan, Keski-Amerikan ja Karibian alueen jalkapalloliiton maiden yhteinen jalkapalloturnaus. == Tulokset == Vuosi Isäntämaa Finaali Pronssiottelu Voittaja Tulos Hopeaa Pronssia Tulos 4. sija 1991 Yhdysvallat 0–0 4–3 rp. 2–0 1993 Yhdysvallat / Meksiko 4–0 1–1 ja. 1996 Yhdysvallat 2–0 3–0 1998 Yhdysvallat 1–0 1–0 2000 Yhdysvallat 2–0 Pronssi jaettiin 2002 Yhdysvallat 2–0 2–0 2003 Yhdysvallat / Meksiko 1–0 ja. 3–2 2005 Yhdysvallat 0–0 3–1 rp. Ei pronssiottelua Ei pronssiottelua Ei pronssiottelua 2005 Yhdysvallat 0–0 3–1 rp. 2007 Yhdysvallat 2–1 2009 Yhdysvallat 5–0 2011 Yhdysvallat 4–2 2013 Yhdysvallat 1–0 2015 Yhdysvallat / Kanada 3–1 1–1 3–2 rp. 2017 Yhdysvallat 2–1 Ei pronssiottelua Ei pronssiottelua Ei pronssiottelua 2017 Yhdysvallat 2–1 2019 Yhdysvallat / Costa Rica / Jamaika 1–0 2021 Yhdysvallat 1–0 ja. 2023 Yhdysvallat / Kanada 1–0 == Gold Cupia edeltäneet turnaukset == Vuosi Mestari Isäntämaa CONCACAFin mestaruusturnaus CONCACAFin mestaruusturnaus CONCACAFin mestaruusturnaus 1963 Costa Rica El Salvador 1965 Meksiko Guatemala 1967 Guatemala Honduras 1969 Costa Rica Costa Rica 1971 Meksiko Trinidad ja Tobago Karsintaturnaus Karsintaturnaus Karsintaturnaus 1973 Haiti Haiti 1977 Meksiko Meksiko 1981 Honduras Honduras 1985 Kanada 1989 Costa Rica == Eniten Gold Cup -voittoja == 9 1993, 1996, 1998, 2003, 2009, 2011, 2015, 2019, 2023 7 1991, 2002, 2005, 2007, 2013, 2017, 2021 1 2000 == Eniten CONCACAF-mestaruuksia == * Meksiko 12 kertaa * USA 7 kertaa * Costa Rica 3 kertaa * Kanada 2 kertaa * Guatemala, Haiti ja Honduras 1 kerta == Lähteet == *
Daniel Nyblin

Carl Petter Daniel Dyrendahl Nyblin (30. kesäkuuta 1856 Drammen, Norja – 19. heinäkuuta 1923 Helsinki) oli norjalaissyntyinen valokuvaaja ja yksi Suomen valokuvaushistorian suurista vaikuttajista. Hänen isänsä oli kuvanveistäjä Carl Petter Anton Dyrendahl Nyblin (1818–1883) ja äitinsä Petronella Pedersen (1837–1881). Daniel Nyblinin puoliso oli Wera Pautow (1855–1904) 1877–1904. Heillä oli 3 lasta: Hjördis (1880–1959), Ragnar (1881–1933) ja Ragnhild (1884–1967). == Elämäkerta == Nyblin aloitti valokuvaajana vuonna 1875 Oslossa ja työskenteli seuraavana vuonna Helsingissä Charles Riisin ateljeessa. Nyblin perusti oman ateljeen ja valokuvaustarvikeliikkeen vuonna 1877 Helsinkiin. Nyblin valokuvasi jo 1870-luvulla taiteesta jäljennöksiä, joita hän myi. Kahdeksan jäljennöksistä ilmestyi vuonna 1883 valokuvakansiossa Finsk konst – Suomen taide. Hän kuvasi suomalaisia kansallisromanttisia maisemia ja interiöörejä, taidejäljennöksiä ja kulttuurihenkilöitä. Hän järjesti valokuvausnäyttelyitä ja pyrki edistämään valokuvausta harrastuksena ja ammattina – Nyblin oli sekä harrastajavalokuvaajakerhon että valokuvaajien ammattiyhdistyksen perustajajäsen. Vuonna 1916 Nyblin sai vakavan aivoverenvuodon, josta hän ei toipunut. == Daniel Nyblinin valokuvia == Tiedosto:Helsingfors Old Railway Station.jpg|Helsingin vanha rautatieasema. Tiedosto:Hevosraitiovaunu Pohjoisesplanadilla - N57643 (hkm.HKMS000005-00000v6k).jpg|Hevosraitiovaunu Pohjoisesplanadilla. Tiedosto:Helsingin kaupunginkirjasto, pääkirjasto, Rikhardinkatu 3, vas - N11257 (hkm.HKMS000005-km003acv).jpg|Helsingin kaupunginkirjasto, pääkirjasto, Rikhardinkatu. == Lähteet == == Aiheesta muualla == * * * * Luokka:Suomalaiset elinkeinoelämän vaikuttajat Luokka:Suomalaiset valokuvaajat Luokka:Vuonna 1856 syntyneet Luokka:Vuonna 1923 kuolleet
Joe Lynn Turner

Joe Lynn Turner (JLT) (oikealta nimeltään Joseph Linquito) (s. 2. elokuuta 1951 Hackensack, New Jersey) on yhdysvaltalainen laulaja. == Ura == Joe Lynn Turner aloitti solistiuransa popyhtye Fandangossa jonka jälkeen hän vaikutti muun muassa hard rock -yhtye Rainbow'ssa vuosina 1980–1984. Hän lauloi myös Rainbow'n kitaristin Ritchie Blackmoren toisessa yhtyeessä Deep Purplessa vuosina 1989–1992 ja 1990 albumilla Slaves & Masters. Hän työskenteli myös muiden kuuluisien kitaristien kuten Yngwie Malmsteenin kanssa ja kirjoitti näille lauluja. Deep Purplesta irtautumisen jälkeen hän tehnyt töitä muun muassa Glenn Hughesin kanssa "Hughes Turner Project" (HTP) –nimisessä projektissa. Bulgarialaisen kitaristi Nikolo Kotzevin studioprojektina alkaneeseen yhtyeeseen hän liittyi vuonna 1996. Yhtyeessä oli vaikuttanut myös hänelle ennestään tuttu Glenn Hughes. Joe Lynn Turner on esiintynyt yli 50 albumilla. == Albumit == *Difficult To Cure (Rainbow) (1981) *Straight Between the Eyes (Rainbow) (1982) *Bent Out of Shape (Rainbow) (1983) *Rescue You (1985) *Odyssey (Yngwie Malmsteen) (1988) *Trial by Fire: Live in Leningrad (Yngwie Malmsteen) (1989) *Slaves & Masters (Deep Purple) (1990) *Mother´s Army (Mother`s Army) (1993) *Nothing's Changed (1995) *Under Cover (1997) *Planet Earth (Mother´s Army) (1997) *Hurry Up & Wait (1998) *Fire On The Moon (Mother´s Army) (1998) *Under Cover, Vol. 2 (1999) *Holy Man (2000) *Slam (2001) *Hughes Turner Project (2002) *Hughes Turner Project: Live In Tokyo (2002) *JLT (2003) *Hughes Turner Project 2 (2003) *The Usual Suspects (2005) *Sunstorm (Sunstorm) (2006) *Off The Hook (2007) *Second Hand Life (2007) *Live in Germany (2008) *House of Dreams (Sunstorm) (2009) *Emotional Fire (Sunstorm) (2012) *Edge of Tomorrow (Sunstorm) (2016) *The Road to Hell (Sunstorm) (2018) *Belly of the Beast (2022) Luokka:Deep Purplen jäsenet Luokka:Yhdysvaltalaiset rocklaulajat Luokka:Vuonna 1951 syntyneet Luokka:Elävät henkilöt
Vinosidonta

Vinosidonta (revaus, reevaus, reivaus, treevaus) on rakenne, joka toimii rankarakenteisen rakennuksen rungon jäykisteenä. Vinosidonta tehdään puurunkoisessa rakenteessa yleensä lautojen tai lankkujen avulla. Teräsrakenteissa käytetään vastaavia teräksisiä vinositeitä. Runkotolppa voidaan tukea vinositeen avulla maasta tai alajuoksusta, tai vaakarevan avulla toisesta jo tuetusta runkotolpasta. Puiset kattoristikot sidotaan naapuriristikoihin ristikkäisillä lautasiteillä. Vinositeet välittävät rakennukseen kohdistuvat vinot ja vaakasuorat kuormat, kuten tuulikuorman, rakennuksen perustuksille. Vinosidonta tai muu vastaava jäykiste on välttämätön rakennuksen rungon osa. Luokka:Rakennuksen runko Luokka:Rakennustyö
Post-punk

Post-punk oli 1970-luvun lopulla syntynyt rockmusiikin suuntaus. Perinteisiä esimerkkejä post-punk-yhtyeistä ovat muun muassa The Fall, Killing Joke, Gang of Four, Joy Division, The Cure, Echo & the Bunnymen ja Wire. ==Historia== Ensimmäisen aallon punkmusiikki haastoi 1970-luvun jälkipuoliskolla sovinnaisen valtavirran rockmusiikin. Punk riisui rockmusiikin rakenteen muutamaan perussointuun ja lisäsi siihen nopeutta ja rajuutta. Osa tällaisista yhtyeistä alkoi tehdä kokeiluja lisäämällä musiikkiin vaikeampia rakenteita, aihepiirejä ja taiteellisuutta säilyttäen kuitenkin punkmusiikin alkuperäisen kuvainraastajamaisen asenteen. Perinteistä punkia ja uuden aallon musiikkia monimutkaisempana, taiteellisempana ja kokeilevampana post-punk loi pohjan vaihtoehtorockille laajentamalla ideaa siitä, mitä punk- ja underground- musiikki voivat olla. Post-punk sai lujan jalansijan 1980-luvun college rockissa ja ohitti suosiossa monta muuta tuon ajan merkittävää musiikin alalajia. Post-punkin huomattavin vaikutus löytyy kuitenkin suuresta määrästä musiikin tyylilajeja, jotka ovat syntyneet sen pohjalta. Monet näistä suuntauksista ovat olleet hyvin vaikutusvaltaisia myöhemmässä vaihtoehtorockissa. Tunnettuja post-punk yhtyeitä ovat esimerkiksi The Birthday Party, Public Image Ltd, Magazine, The Lords of the New Church, Talking Heads ja Bauhaus. Alkuperäinen post-punk-suuntaus hiipui, kun siihen liitetyt yhtyeet siirtyivät eteenpäin, kuten olivat aikoinaan siirtyneet pois punkista. Monet post-punk-yhtyeet, kuten The Cure ja Siouxsie and the Banshees, alkoivat soittaa goottirockia (joka aiemmin laskettiin osaksi post- punk-suuntausta). Osa yhtyeistä siirtyi kaupallisempaan uuden aallon musiikkiin, kun taas osasta tuli varhaisen vaihtoehtorockin edustajia. Kotimaisiksi post-punkia soittaviksi yhtyeiksi voidaan laskea muun muassa Musta Paraati, Kuudes tunti, Syyskuu, Jumalainen näytelmä, Ret Marut, Geisha, Psyyke, Hiljaa, Hexenhaus, Sielun Veljet, Liikkuvat lapset, Dorian Gray, Burundi, Hefty Load, Ratsia (Jäljet-LP:llä) ja Shadowplay. Suuntaus jäi Suomessa kuitenkin melko marginaaliseksi. Suomalaista ensimmäisen aallon post- punkia on julkaistu ainakin Stupido Recordsin kokoelmalla Eilisen Jälkeen - Suomalaista Postpunkia 1981-1987. ==Post-punkiin liittyviä tyylejä== *vaihtoehtorock *indie rock *goottirock *industrial *uusi aalto *new wave ==Katso myös== * Toisen aallon post-punk Luokka:Punkin tyylilajit
Killa Season

Killa Season on yhdysvaltalaisen hip hop -artisti Cam’ronin viides albumi, joka julkaistiin 16. toukokuuta 2006. Samana vuonna julkaistiin myös samanniminen elokuva. ”You Gotta Love It” -kappaleella Cam’ron solvaa Jay-Z:tä muun muassa tämän pukeutumisesta ja iästä. Cam’ron myös moittii Jay-Z:tä vanhan yhtiökumppaninsa, Damon Dashin, kaltoinkohtelusta. ”Get ’Em Daddy (Remix)” -kappaleessa käsitellään loppuvuonna 2005 tapahtunutta ampumavälikohtausta, jossa Cam’ron haavoittui. Alun perin kappale levisi internetiin vain muutama päivä tapahtuneen jälkeen. Cam’ron kertoo häntä vaivanneesta suolistosairaudesta kappaleella ”I.B.S.”. ”Touch it or Not” oli albumin ensimmäinen singlejulkaisu. == Kappaleet == # # # # # # # # # # # # # # # # # # # # == Arvostelut == * AllMusic: AllMusic review == Lähteet == Luokka:Cam’ronin albumit Luokka:Vuoden 2006 albumit
Landsknecht

Landsknechtit olivat eurooppalaisia (usein kuitenkin saksalaisia) jalkaväen palkkasoturijoukkoja (verrattavissa nihtiin). Pääosin Landsknechtit olivat aseistettuja piikillä, vaikkakin jotkut kokeneemmat (joita kutsuttiin Doppelsöldner-nimellä, toisin sanottuna he ansaitsivat kaksinkertaisesti tavallisen rivimiehen palkan) saivat aseekseen kahden käden miekan (Zweihänder), jolla oli tarkoitus avata vastustajan muodostelma. Alusta alkaen myös tuliaseita oli käytössä, aluksi vähemmän, mutta ajan myötä yhä enemmän (lopuksi noin neljännes). Landsknechtejä käytettiin lähinnä 1500-luvun sodissa, usein konfliktin kummankin puolen riveissä. Landsknechtit käyttivät mielellään (liioitellun) kirjavia ja erottuvia vaatteita. Suosiossa oli lierihattu, jossa oli värikkäitä sulkia, sekä erilaiset värilliset hihat. == Galleria == Landsknechte.jpg|Daniel Hopfer, Viisi Landsknechtiä, noin 1530, etsaus. Manif. di bruxelles su dis.di bernart von orley, arazzi della battaglia di pavia, attacco alla gendarmeria francese, IGMN144483, 1526-31.JPG|Landsknechtejä hakapyssyineen Pavian taistelussa vuonna 1525 (Bernard van Orley, 1528–1531). Geschichte des Kostüms (1905) (14761439186).jpg|Landsknechtejä kirjassa Geschichte des Kostüms (1905). == Aiheesta muualla == Luokka:Historialliset joukkotyypit Luokka:Palkkasotilaat Luokka:Saksankieliset sanat ja sanonnat
Oulun kansainvälinen koulu

Oulun kansainvälinen koulu (Oulu International School, OIS) on Oulun kaupungin omistama oppilaitos, jonka tehtävänä on tarjota peruskoulutasoista koulutusta (luokat 1–9) Oulun alueen kansainväliselle yhteisölle. Koulu aloitti toimintansa vuonna 2001 Myllytullissa, ja aloitti itsenäisen toiminnan omassa koulurakennuksessaan elokuussa 2002. Koulurakennuksena toimii entinen Oulun yliopiston kasvatustieteiden tiedekunnan laitos, joka on valmistunut vuonna 1961, ja jonka on suunnitellut arkkitehtitoimisto Blomstedt-Lampén. Rakennus on peruskorjattu vuosina 2005–2006. Peruskorjauksen yhteydessä rakennuksen sisäpihalle on rakennettu lisäsiipi, joka on Leinonpuiston koulun käytössä. Myös Oulun Lyseon Lukion IB Diploma Programme -tutkintoa suorittavat opiskelijat käyttävät koulun tiloja. Koulun opetusohjelmina ovat International Baccalaureate -järjestön Primary Years Programme (alaluokilla) ja Middle Years Programme (yläluokilla). == Lähteet == ==Aiheesta muualla== * Oulun kansainvälisen koulun kotisivut Luokka:IB-koulut Luokka:Kansainväliset koulut Luokka:Myllytulli Kansainvälinen koulu
Skavstan lentoasema

Skavstan lentoasema , Skavsta Flygplats, sijaitsee Nyköpingin kunnassa, 100 km Tukholmasta etelään. Lentoasema suunniteltiin alun perin sotilastukikohdaksi, mutta se muutettiin siviilikäyttöön vuonna 1984. Nykyisin se palvelee syrjäisen sijaintinsa takia lähinnä rahti- ja halpalentoyhtiöitä. Myös Finnair käytti lyhyen aikaa Skavstaa välilaskupaikkana Helsinki–Boston-reitillään vuonna 2005. Sittemmin välilaskupaikaksi vaihtui Arlanda. Skavsta on Ruotsin ainoa lentoasema, joka on Euroopan alueellisten lentoyhtiöiden liiton jäsen. == Kiitotiet == *08/26, 2 878 × 45 m *16/34, 2 039 × 40 m == Lentoyhtiöt == *Norwegian (Alicante, Málaga) *WizzAir (Tirana, Belgrad, Banja Luka, Budapest, Bukarest, Gdańsk, Varsova, Krakova, Sofia, Skopje, Tuzla) ==Lähteet== == Aiheesta muualla == *Stockholm-Skavsta Airport Luokka:Ruotsin lentoasemat Luokka:Tukholman liikenne Luokka:Nyköpingin kunta
Patrick Müller

Patrick Müller (s. 17. joulukuuta 1976, Geneve, Sveitsi) on sveitsiläinen jalkapalloilija, joka pelasi ammattilaisena 1995–2010. Pelipaikaltaan hän oli keskuspuolustaja. Müller aloitti uransa FC Meyrinin juniorijoukkueessa. Aikuisten sarjassa hän debytoi Sveitsin Nationalliga A:n Servette FC:ssä vuonna 1995. Seuraavaksi hän siirtyi 1998 Grasshopper-Club Zürichiin, jonka jälkeen vuonna 2000 Ranskan Ligue 1:n Olympique Lyonnais'hen. Lyonissa Müller toimi joukkueen kapteenina. Hän voitti Ranskan mestaruuden 2002, 2003 ja 2004. Kaudella 2004–2005 hän pelasi Espanjan Primera Divisiónissa RCD Mallorcassa, kunnes siirtyi 7. tammikuuta 2005 FC Baseliin. Samana vuonna Müller juhli Baselin kanssa Sveitsin mestaruutta. Tammikuussa 2006 hän siirtyi takaisin Olympique Lyonnais'hen. Hän kuului kolme peräkkäistä Ranskan mestaruutta voittaneeseen joukkueeseen, mutta pelasi tuona aikana vain 23 pääsarjaottelua. Elokuussa 2008 hän siirtyi Monacoon, jossa päätti uransa kaksi vuotta myöhemmin. Müller pelasi Sveitsin jalkapallomaajoukkueessa vuosina 1998–2008 yhteensä 81 maaottelua, joissa teki kolme maalia. Hän pelasi Portugalin EM- kisoissa 2004, Saksan MM-kisoissa 2006 ja Sveitsin & Itävallan EM-kilpailuissa 2008 Sveitsin kaikki kymmenen ottelua. == Lähteet == * Müllerin tilastot sivustolla fussballdaten.de === Viitteet === Luokka:Sveitsiläiset jalkapalloilijat Luokka:Vuonna 1976 syntyneet Luokka:Elävät henkilöt
Matti Honkonen

Matti Honkonen on suomalainen muusikko. Hän soittaa bassokitaraa yhtyeissä Atakhama ja Swallow the Sun, ja on aiemmin soittanut Funeris Nocturnumissa. Honkonen voitti vuonna 2007 bassosoolon Suomen-mestaruuden.Bassosoolon SM- kilpailun voittaja on ratkennut! Soundata. Viitattu 7.1.2008. == Diskografia == ;Swallow the Sun :ks. Swallow the Sunin diskografia ;Funeris Nocturnum :ks. Funeris Nocturnumin diskografia ;Obscurant * ;Atakhama * == Lähteet == == Aiheesta muualla == * * Atakhaman virallinen sivusto * Swallow the Sunin virallinen sivusto * Luokka:Suomalaiset metallimusiikin basistit Luokka:Syntymävuosi puuttuu Luokka:Elävät henkilöt
Arezzon Khimaira

Arezzon Khimaira on 80-senttinen pronssinen khimaira-hirviötä esittävä patsas, joka on valettu 500- tai 400-luvulla eaa. Se on yksi tunnetuimmista nykypäiviin säilyneistä etruskien taideteoksista. Se löytyi vuonna 1553 Arezzosta, joka on muinainen etruskikaupunki Toscanassa. Patsas päätyi nopeasti Medici-suvun ruhtinaan Cosimo I:n kokoelmiin. Hän laittoi khimairan näytteille Palazzo Vecchioon, ja vei samasta kaivauskohteesta löytyneet pienemmät pronssiveistokset omaan asuntoonsa Palazzo Pittiin. Benvenuto Cellini kertoo muistelmissaan, että ruhtinas puhdisti löytyneet pronssiesineet omin käsin ja nautti työstä suuresti. Nykyään khimaira on näytteillä Firenzen arkeologisessa museossa (Museo archeologico di Firenze). == Lähteet == == Aiheesta muualla == Luokka:Antiikin Rooman ja etruskien taide Luokka:Italian patsaat ja veistokset
Rata

Rata voi tarkoittaa ainakin seuraavia asioita: * rata, rautatie, junarata, erityismerkityksiä ainakin 1) hallinnollinen nimitys suunniteltavalle tai toteutettavalle rautatielle tai 2) rakenteeltaan rautatietä vastaava kulkuväylä, jota ei ole avattu yleiselle liikenteelle. * juoksurata, yleisurheilukentän uloin osa * rata, taivaankappaleen tai satelliitin kulkema reitti * Rahoitustarkastus, RATA, Suomen Pankin yhteydessä toimiva viranomainen * Rata, joki Valko-Venäjällä ja Ukrainassa * Rata, saari Brasilian edustalla. * Polikarpov I-16, lempinimi Espanjan sisällissodan aikaan
Al-Aqsa

Al-Aqsa (, ) on moskeija Jerusalemin Temppelivuorella. Se on Jerusalemin suurin moskeija, ja sinne mahtuu noin viisituhatta rukoilijaa. Al-Aqsa on islamin kolmanneksi pyhin paikka Mekan ja Medinan jälkeen. == Muhammed perimätiedon mukaan == Legendan mukaan Muhammed jätti kallioon jalanjälkensä pysähtyessään moskeijassa siivekkäällä hevosellaan tekemällään öisellä matkalla. Ibn Hishamin 800-luvulla kertoman legendan mukaan Muhammedin vierailu sijoitetaan vain Jerusalemiin, sillä al-Aqsan moskeija rakennettiin vasta myöhemmin 600-luvun alun jälkeisenä ajanjaksona. == Varhaisin moskeija == Arkeologiset tutkimukset ovat löytäneet useita ajallisia kerrostumia al- Aqsa -moskeijasta. Varhaisin temppeli, Aqsa I, on joko kalifi Abd al-Malikin (685–705) tai hänen poikansa al-Walidin (705–714) hallitsijakaudelta. Siitä ei ole jäljellä juuri mitään, sillä temppeli sortui vuoden 747 maanjäristyksessä. Uusi vuonna 780 rakennettu rakennus tuhoutui jälleen maanjäristyksessä vuonna 1033, minkä jälkeen fatimidikalifi Ali az-Zahir rakennutti nykyisen muotoisen moskeijan. == Ristiretkien aika == Kun ristiretkeläiset valloittivat Jerusalemin vuonna 1099 al-Aqsaa käytettiin ristirekeläisten palatsina. Vuodesta 1118 lähtien se oli temppeliherrain ritarikunnan päämajana ja heidän aikanaan al-Aqsaan tehtiin muutoksia. Kun Saladin valloitti Jerusalemin takaisin vuonna 1187, hän puratutti temppelinherrain tekemät muutokset, mutta eteläsivulle jätettiin heidän julkisivuun tekemänsä kaaret. Mamelukit tekivät muutoksia al-Aqsan rakenteisiin 1300-luvun puolivälissä. Vuosina 1927 ja 1936 maanjäristykset vaurioittivat moskeijaa niin paljon, että se jouduttiin rakentamaan käytännöllisesti katsoen kokonaan uudestaan. Al-Aqsan kupoli oli alun perin katettu lyijyllä, mutta se katettiin uudestaan vuonna 1964, jolloin kattamiseen käytettiin alumiinia. Se kuitenkin palautettiin alkuperäiseen asuunsa vuonna 1985, jolloin se katettiin uudestaan lyijyllä. == Emiiri Abdullah I:n murha == Vuonna 1951 21-vuotias räätäli Mustafa Shukri Ashshu ampui Transjordanian emiiriä Abdullah I:tä, joka kuoli välittömästi. Ashshu oli piiloutunut al-Aqsan pääsisäänkäynnille ja ampui emiiriä lähietäisyydeltä, jonka jälkeen emiirin henkivartija ampui hänet. == Lähteet == == Aiheesta muualla == * * Luokka:Jerusalemin rakennukset ja rakennelmat Luokka:Moskeijat Luokka:Uskonto Israelissa Luokka:Seulonnan keskeiset artikkelit
Dick Moores

Dick Moores (12. joulukuuta 1909 Lincoln, Nebraska – 22. huhtikuuta 1986 Asheville, Etelä-Carolina) oli yhdysvaltalainen sarjakuvapiirtäjä. Hänen piirtämistään sarjoista tunnetuin on Gasoline Alley. Hän on piirtänyt myös Disneyn Pepi- ja Veli Kani- sarjoja sekä omaa sarjakuvahahmoaan nimeltä Jim Hardy. Aku Ankka-lehteen Moores on piirtänyt 1950-luvulla Mikki Hiiri -tarinoita, muun muassa tarinan elävästä autosta (julkaistu Aku Ankassa vuonna 1956), sekä tarinan robotista, joka osasi ennustaa (jatkosarjana Aku Ankassa 1966). Autotarinan The Wonderful Whizzix on arveltu toimineen myöhemmän Disney-elokuvan Riemukupla innoittajana. Dick Mooresin piirrostyyli muistuttaa tuotteliaan Mikki-piirtäjän Paul Murryn tyyliä. Luokka:Disneyn sarjakuvien tekijät Luokka:Yhdysvaltalaiset sarjakuvantekijät Luokka:Vuonna 1909 syntyneet Luokka:Vuonna 1986 kuolleet
Khevsureti

pienoiskuva|Khevsuretilaisia perinteisissä asuissa vuoden 1910 tienoilla Khevsureti () on historiallis-maantieteellinen alue Georgian koillisosassa Suur-Kaukasuksen rinteillä Tšetšenian rajalla. Se on syrjäinen, vaikeasti saavutettava vuoristoalue, jossa on säilynyt vanhaa arkkitehtuuria ja tapoja. Se kuuluu Mtskheta-Mtianetin hallintoalueeseen. Alueen merkittävin kylä on Šatili 1 395 metrin korkeudella merenpinnasta. Siellä on säilynyt yli 50 puolustustornia. Jotkin rakennukset ovat 500-luvulta, suurin osa 900–1100-luvuilta. Ne hylättiin valtaosin 1950-luvulla ja restauroitiin osittain 1970-luvulla. Toinen tärkeä kylä on lähes 1 600 metrin korkeudella sijaitseva Mutso, jossa on noin 30 puolustustornia. Se kuitenkin hylättiin lähes täysin 1900-luvun alussa ja se on osittain raunioitunut. Muita pienempiä kyliä ovat Ardoti ja Khakhabo. Šatiliin ei ole tieyhteyttä talvella joulukuusta huhtikuuhun, koska sinne johtava sola on suljettu. Sekä Khevsuretin että viereisen Pšavin alueen hallinnollisena keskuksena toimii Barisakhon kylä. Khevsuretin asukkaat tunnetaan nimellä khevsurebi. 1920-luvulla alueella oli vielä 4 000 pysyvää asukasta, mutta nykyään heitä on vain 400, ja monet asuvat käytännössä Tbilisissä. Khevsuretilaiset tunnetaan muun muassa kauniista tekstiileistään, jotka on kirjailtu tähdin ja ristein. Miesten sanotaan käyttäneen rengashaarniskoita 1930-luvulle saakka. Khevsuretilaisia pidetään lyhytsanaisina, mutta heidät tunnetaan myös runoudestaan. Khevsuretilaisten uskonnossa on säilynyt esikristillisiä piirteitä. Esimerkiksi ikonit on kielletty, eikä varsinaisia kirkkoja ole. Ristien sijaan saatetaan käyttää peuran tai pässin sarvia. Palvottuihin henkiin (vohi) kuuluvat esimerkiksi vuorten suojelija Goris Angelosi, myrskyjä ja lumivyöryjä aiheuttava ”suuren vuoren isä” Did Gori ja Panin kaltainen Otšopintre. Pyhää Yrjöä pidetään sodan jumalana. == Lähteet == == Kirjallisuutta == * == Aiheesta muualla == Luokka:Georgian historialliset maakunnat Luokka:Dušetin piirikunta
Wokou

Wokou (; , ) eli ’japanilaiset merirosvot’ olivat Japanista lähtöisin olleita merirosvoja, jotka ryöväsivät 1200-luvulta 1550-luvun lopulle Kiinan ja Korean rannikoita. Huippukaudellaan ”japanilaiset” merirosvot koostuivat muun muassa kiinalaisesta nostoväestä, kauppiaista ja salakuljettajista, sekä japanilaisista sotilaista, rōnineista ja jopa portugalilaisista merimiehistä. == Katso myös == * Wa (Japani) == Aiheesta muualla == Luokka:Japanin historia Luokka:Merirosvous
Assimiou Touré

Assimiou Touré (s. 1. tammikuuta 1988 Saksa) on togolainen jalkapalloilija, joka sarjatasolla on pelannut Saksassa. Hänellä on Togon kansalaisuuden lisäksi Saksan kansalaisuus. Pelipaikaltaan hän on puolustaja. Touré eli elämänsä ensimmäiset 15 vuotta Bergneustadtissa, jossa hän pelasi jalkapalloa SSV Bergneustadtissa vuoteen 2000 saakka. 12-vuotiaana hän siirtyi Bayer 04 Leverkusenin juniorijoukkueeseen. 17-vuotiaana hän pelasi jo alle 19-vuotiaiden Bundesliigassa. Vuonna 2006 Touré sai Saksan kansalaisuuden ja pelasi kaksi ottelua Saksan nuorten maajoukkueessa. Saman vuoden keväällä hän pääsi Togon jalkapallomaajoukkueen harjoitusleirille Alankomaihin ja pelasi 14. toukokuuta 2006 maaottelussa Saudi-Arabiaa vastaan 75 minuuttia. Hän kuului maajoukkueeseen Saksan MM-kisoissa 2006 ja pelasi kaksi ottelua, joista toisen avauskokoonpanossa. == Lähteet == == Aiheesta muualla == * Leverkusen who's who Luokka:Togolaiset jalkapalloilijat Luokka:Vuonna 1988 syntyneet Luokka:Elävät henkilöt
Lyyra (opiskelijakortti)

Lyyra oli suomalainen opiskelijakortti vuosina 2006–2013. == Historiaa == Lyyra otettiin käyttöön syksyllä 2006, aluksi Helsingin, Jyväskylän, Kuopion ja Lappeenrannan yliopistojen ylioppilaskunnissa. Lyyran opiskelijakorttikäyttö laajentui yhteentoista ylioppilaskuntaan ja kahdeksan ammattikorkeakoulun opiskelijakuntaan kolmellatoista paikkakunnalla ympäri Suomea. Helsingin yliopistossa Lyyraa käytettiin myös henkilökuntakorttina. Opiskelijakorttia hallinnoi Oy Suomen Lyyra Ab, opiskelijoiden itsensä omistama yritys, omistajinaan HYY Yhtymä 60 % osuudella ja Suomen ylioppilaskuntien liitto (SYL) ry 40 % osuudella. Lyyran liiketoiminnot myytiin 2013 valtakunnallisten opiskelijajärjestöjen (SAKKI, SAMOK, SLL, SYL) sekä HYY-Yhtiöiden omistamalle yritykselle, joka nimettiin Frankiksi.Kuka Frank? Viitattu 1.10.2013 Lyyra lopetettiin 30.9.2013.Frankin uusi verkkopalvelu julkaistaan 9.8. – Lyyra poistuu käytöstä Viitattu 1.10.2013 == Kortin ominaisuudet == Lyyra-kortti oli valtakunnallinen SYL- tai SAMOK- opiskelijakortti, jolla tutkinto- tai jatko-opiskelija voi hyödyntää yli tuhat paikallista ja valtakunnallista opiskelija-alennusta tai -etua. Lyyra toimi myös maksukorttina opiskelijaravintoloissa mm. pk-seudulla UniCafen ja Oulussa UniRestan toimipaikoissa sekä Jyväskylän Ilokivessä, Rovaniemellä Lapin Lyyli- ja Vaasassa Mathilda-ravintolassa. Rahaa omalle tilille kampusmaksamista varten saattoi ladata lyyra.fi-verkkopalvelussa. Lyyra-korttiin sai myös kansainvälisen ISIC-ominaisuuden ainoana yhdistelmäkorttina Suomessa. ISIC- ominaisuus oli voimassa koko opiskeluajan. Monien yliopistojen kirjastoissa Lyyra toimi kirjastokorttina. Lyyra-kortit tilattiin Lyyra.fi-verkkopalvelun kautta. Lyyran verkkopalvelussa toimi ilmainen vuokra-asuntojen ja kämppäkaverien etsintä- ja ilmoituspalvelu, jota kehitettiin yhteistyössä HERAn (Helsinki Educational and Research Area) kanssa. ==UniCard== Ennen Lyyraa Helsingin yliopistossa oli käytössä oma UniCard-kortti. Vuonna 2001 kortteja oli liikkeessä 27 000. UniCardia saattoi käyttää myös maksukorttina. Vuonna 2000 UniCard oli Suomen käytetyin ladattava rahakortti.Sähköinen käteinen on yrityksille rahasampo Arno Ahosniemi, Ylioppilaslehti 16.2.2001 ==Lähteet== ==Aiheesta muualla== * www.lyyra.fi Lyyra-palvelu on sulkeutunut! (1.10.2013) Luokka:Maksukortit Luokka:Opiskelijakortit
Mikko Kotamäki

Mikko Kotamäki (s. 24. joulukuuta 1984) on suomalainen laulaja, joka vaikuttaa yhtyeissä Swallow the Sun ja Kuolemanlaakso. Hän on toiminut myös yhtyeissä Barren Earth, Alghazanth, Enter My Silence ja Funeris Nocturnum. Kotamäen laulutyyli kattaa niin death metal -örinän, kirkuvan blackmetallisen huutolaulun sekä puhtaan laulun. == Aiheesta muualla == * Swallow the Sun * Barren Earth * Alghazanth * Mikko Idolsiin facebook-sivusto * Luokka:Suomalaiset metallimusiikin laulajat Luokka:Vuonna 1984 syntyneet Luokka:Elävät henkilöt
Rónald Gómez

Rónald Gómez (s. 24. tammikuuta 1975 Guanacaste, Costa Rica) on uransa päättänyt costaricalainen jalkapalloilija. Hän pelasi hyökkääjänä ja edusti muun muassa kotimaansa liigassa pelaavaa Deportivo Saprissaa. Gómez on ollut tärkeä pelaaja Costa Rican maajoukkueelle ja on pelannut kaksissa maailmanmestaruuskisoissa, vuosina 2002 ja 2006. Vuoden 2002 kisoissa Gómez pelasi joukkueensa kaikki kolme ottelua alusta loppuun ja teki maalin sekä Kiinaa että Brasiliaa vastaan. 93 pelaamassaan A-maaottelussa hän teki 26 maalia. Hän pelasi urallaan myös Guatemalan sarjassa CSD Municipalin joukkueessa, Espanjan Primera Divisiónissa Sporting Gijónissa sekä Kreikassa OFI Cretessä. Gomez voitti CONCACAF Champions' Cupin (Pohjois-Amerikan ja Karibian alueella pelattava turnaus) nykyisen seuransa Saprissan riveissä. Cupin voiton myötä joukkue pääsi seurajoukkueiden maailmanmestaruuskilpailuihin vuonna 2005 sijoittuen lopulta kolmanneksi Gómezin pronssiottelussa viimeisellä minuutilla tekemän voittomaalin ansiota. Hänen maalinsa valittiin turnauksen hienoimmaksi. Turnauksen voitti lopulta São Paulo. Gómez lopetti pelaajauransa vuonna 2009 ja aloitti työt viimeisen seuransa Santos de Guápiles FC:n valmentajana.La Bala Gómez dirigirá a Santos Hän valmensi seuraa lokakuuhun 2010 saakka. == Lähteet == Luokka:Costaricalaiset jalkapalloilijat Luokka:Vuonna 1975 syntyneet Luokka:Elävät henkilöt
Samira Saïd

Samira Saïd (alias Samira Bensaïd, arabiaksi سميرة سعيد‎ ) on marokkolainen laulaja, joka on tehnyt vuosien varrella uraansa erityisesti Marokosta ja Egyptistä käsin. Saïd aloitti laulamisen yhdeksänvuotiaana. Vuonna 1980 hän osallistui Eurovision laulukilpailuun historian ensimmäisenä ja toistaiseksi ainoana Marokon edustajana. Hän esitti kappaleen ”Bitakat hob” ja sai seitsemän pistettä sijoittuen kahdeksanneksitoista. Kilpailuun osallistui yhteensä yhdeksäntoista maata. Saïd on levyttänyt uransa aikana yli 30 musiikkialbumia. Hän on onnistunut pysymään yhtenä arabimusiikin kärkinimistä. Hän on aina pyrkinyt löytämään uusia ideoita musiikkiinsa pitääkseen tyylinsä tuoreena ja on hyödyntänyt musiikissaan useita eri tyylilajeja kuten tarabia, raita, jazzia ja hidasta musiikkia. Vuonna 2003 Saïd voitti World Music Awardin sekä BBC-palkinnon parhaana Lähi-idän artistina albumillaan Youm Wara Youm. Vuonna 2006 hän lauloi jalkapallon Afrikan-mestaruuskilpailujen avajaisissa Kairossa. Saïd on naimisissa liikemies Mustapha Naboulssin kanssa, ja heillä on poika Shadi. == Diskografia == *El hob elli ana a'aycheh (1980) *Bitaqat hob (1980) *ben lif (1981) *Hikaya (1982) *Allemnah el hob (1983) *Ketr al kalam (1983) *Methaya'li (1984) *Lilet el ouns (1984) *Ya damaiti haddi (1984) *Ehki ya chahrazed (1985) *Youm akablak fih (1985) *Ech gab li gab (1985) *Amrak ajib en (1986) *Ana walla anta (1989) *Moch hatnazel a'anak (1986) *Sibak (1986) *Ya ebn al halel (1987) *Ghariba (1988) *Sibni louahdi (1988) *Ensani (1989) *Ba'adin neta'ateb (1990) *Choft el amar (1991) *Hannitlak (1992) *Khayfa (1992) *a'ach'a (1993) *Kolli de echa3at (1995) *Enta habibi (1997) *a'al bal (1998) *Rouhi (1999) *Laila habibi (2001) *Youm Wara Youm (2002) *Awweeni Beek (2004) == Aiheesta muualla == Luokka:Marokon euroviisuedustajat Luokka:Vuoden 1980 euroviisuedustajat Luokka:Marokkolaiset laulajat Luokka:Arabialaiset laulajat Luokka:Vuonna 1957 syntyneet Luokka:Elävät henkilöt
Katariina Hänninen

Katariina Hänninen (s. 1. joulukuuta 1982 Toholampi) on suomalainen poplaulaja. == Ura == Hänninen voitti Suomen suurimman valtakunnallisen karaoke-laulukilpailun King Karaoken 23. lokakuuta 2003. Seuraavana vuonna hän voitti Golden Stars -kilpailun naisten sarjan. Kilpailuun osallistuttiin tallennetulla laulunäytteellä, joiden perusteella 700 kilpailijasta kymmenen kutsuttiin semifinaaliin Turkuun 12.–13. toukokuuta. Tuomaristo valitsi voittajat finaalissa Seinäjoen Tangomarkkinoilla 7.–8. heinäkuuta. Hänninen oli myös yleisöäänestyksen ylivoimainen suosikki. Hännisen ensimmäinen single ”Kuolematon” ilmestyi vuonna 2004 ja esikoisalbumi Pimenee 1. kesäkuuta 2005. Albumilta julkaistiin yhteensä viisi singleä, joista helmikuussa ja elokuussa 2005 julkaistut ”Paha tuuli” ja ”Polvistukaa” -singlet menestyivät parhaiten. Hänninen osallistui vuoden 2006 Eurovision laulukilpailun Suomen karsintoihin kappaleilla ”Pala taivasta” ja ”Liian aikaisin”, mutta häntä ei valittu edustamaan Suomea. Esikoisalbumin jälkeen Hänniseltä on julkaistu vielä kaksi singleä, ”Turpa kii” 1. lokakuuta 2007 sekä ”Omilla ehdoilla” 17. syyskuuta 2008. Hänninen kirjoitti marraskuussa 2008 kotisivujensa blogiin toisen studioalbumin olevan lähes valmis, mutta sitä ei koskaan julkaistu. Nykyisin Hänninen esiintyy muutaman kerran vuodessa duo- ja triokokoonpanoilla. == Diskografia == === Albumit === Nimi Julkaisutiedot Lista Myynti Albumilista Pimenee *Julkaistu: 1. kesäkuuta 2005 *Formaatti: CD *Levy-yhtiö: Mediamusiikki #33 – === Singlet === Vuosi Single Latauslista Singlelista Radiolista Albumi 2004 ”Kuolematon” – – – Pimenee 2005 ”Paha tuuli” – – 6 ”Pimenee” – – – ”Polvistukaa” (Promosingle) – – – ”Ei kenenkään / Sateeseen” (Promosingle) – – – 2006 ”Pala taivasta / Liian aikaisin” (Promosingle) – – – 2007 ”Turpa kii” – – – 2008 ”Omilla ehdoilla” – – – === Musiikkivideot === * Pimenee (2005) == Lähteet == == Aiheesta muualla == * Luokka:Suomalaiset poplaulajat Luokka:Vuonna 1982 syntyneet Luokka:Elävät henkilöt
Jooseppi

Jooseppi on suomalainen miehen etunimi. Nimi Jooseppi on suomalainen vastine raamatulliselle Joosef-nimelle. Digi- ja väestötietoviraston mukaan Jooseppi- nimen on 1900-luvun alusta vuoden 2019 loppuun mennessä saanut noin 2 450 henkilöä. == Tunnettuja Jooseppeja == * Jooseppi Juntunen (1917–1975), rakennusmestari, yritysjohtaja ja teollisuusneuvos * Jooseppi Kauranen (1880–1935), Maalaisliiton kansanedustaja * Jooseppi Kyllönen (1886–1933), pienviljelijä, Ryysyrannan Joosepin esikuva * Jooseppi (Josef) Lassila (1863–1940), yritysjohtaja ja toinen Lassila & Tikanojan perustajista * Jooseppi Lehto (1870–1918), Pirkkalan punakaartin johtomies * Jooseppi Manninen (1922–1967), kuvanveistäjä * Jooseppi Julius Mikkola (1866–1946), kielitieteilijä, slaavilaisen filologian professori * Jooseppi Moilanen (1906–1982), Mannerheim-ristin ritari * Jooseppi Mustakallio (1857–1923), runoilija ja sanoittaja, Suomen Lähetysseuran ent. johtaja * Jooseppi Musto (1884–1918), räätäli ja punakaartilainen * Jooseppi Sajaniemi (1872–1945), yhteiskoulun rehtori ja toimittaja * Jooseppi Juhonpoika Sallila, Raja- Jooseppi (1877–1946), Inarissa asunut erakko, jonka mukaan on nimetty myös rajanylityspaikka Raja-Jooseppi * Jooseppi Seppänen (1871–1941), Kokoomuksen kansanedustaja == Kuvitteellisia Jooseppeja == * Jooseppi, oppipoika Aleksis Kiven näytelmässä Kihlaus * Kyrpä-Jooseppi, henkilöhahmo elokuvassa Kummeli Kultakuume * Ryysyrannan Jooseppi (Jooseppi Kenkkunen), Ilmari Kiannon samannimisen romaanin (1924) ja Roland af Hällströmin elokuvan (1955) päähenkilö == Jooseppi nimimerkkinä == * Jooseppi oli kuopiolaisen Jouni Hirvaskeron (1929–2018) pakinoitsijanimimerkki. ==Lähteet== Luokka:Etunimet
Josefiina

Josefiina on suomalainen naisen etunimi, jonka vastine suomenruotsalaisessa nimipäiväkalenterissa on Josefina. Kummallakin on nimipäivä 19. maaliskuuta. Nimestä tavataan eri kirjoitusasuja, kuten Josefin, Josefine ja Josephine. Digi- ja väestötietoviraston mukaan Suomessa on nimi Josefiina 1900-luvun alusta vuoden 2019 loppuun mennessä 11 015 ja Josefina 5 745 henkilölle. Josefiina on feminiininen muoto hepreankielisestä nimestä Yosef, joka on suomalaisittain Joosef. Josefiina on siis Joosefin niin sanottu sisarnimi. Nimet ovat todennäköisesti tulleet suomen kieleen germaanisina lainoina. ==Tunnettuja Josefiinoja ja Josefinoja== * Josefina (1807−1876), Ruotsin ja Norjan kuningatar, Oskar I:n puoliso * Josefina Benedetti (s. 1953), venezuelalainen säveltäjä * Josefina Bengts (1875−1925), suomenruotsalainen kansankirjailija * Josefiina Huttunen (1865−1957), suomalainen muotiliikkeen pitäjä ja maallikkosaarnaaja * Josefiina Kilpinen (s. 1982), suomalainen skicrosslaskija * Josefina de Vasconcellos (1904−2005), brasilialais- englantilainen kuvanveistäjä * Josefina Vázquez Mota (s. 1961), meksikolainen poliitikko ==Kuvitteellisia Joosefiinoja== * Joosefiina Nieminen, Lauri Viidan Moreenin päähenkilöitä ==Lähteet== Luokka:Etunimet
Luca Signorelli

Luca Signorelli (syntymänimeltään Luca d’Egidio di Ventura, n. 1450 Cortona – 16. lokakuuta 1523 Cortona)britannica.com: Luca Signorelli oli italialainen taidemaalari. Hänen taiteelleen oli ominaista dramaattisuus sekä kiinnostus ihmisen anatomiaan ja liikkeen esittämiseen. Signorellin tunnetuimmat teokset esittävät apokalyptisia tapahtumia. Hänen päätyönsä on vuosina 1499–1503 maalattu Orvieton tuomiokirkon freskosarja Viimeinen tuomio. Toinen tunnettu fresko on nimeltään Antikristus. Siinä taiteilija esittää, miten Ilmestyskirjan peto villitsee puheellaan ihmisjoukot. Signorelli maalasi myös Rooman Sikstuksen kappeliin freskon Mooseksen teot. Muita töitä ovat Monte Oliveton luostarissa oleva freskosarja Benedictus Nursialaisen elämästä (1498–1508) ja suuri maalaus Pan paimenten ja nymfien parissa, jonka Signorelli lahjoitti Lorenzo de' Medicille. == Lähteet == ==Aiheesta muualla== Luokka:Italialaiset taidemaalarit Luokka:Renessanssin taidemaalarit Luokka:1400-luvulla syntyneet Luokka:Vuonna 1523 kuolleet
Elementaali

Elementaali (en. elemental, suomennettu myös alkuvoima tai alkeisvoima) on nimitys, jolla tarkoitetaan elementtien henkiä eli luontokappaleita, jotka ovat kehittyneet neljässä alkuaineessa: maassa, ilmassa, tulessa ja vedessä. Kabbalistit nimittävät niitä myös gnoomeiksi (maan henget), sylfeiksi (ilman henget), salamantereiksi (tulen henget) ja undiineiksi (veden henget). Nimitys on omaksuttu myös muun muassa teosofiaan. Elementaalit ovat persoonattomia luonnon voimia, ennemmin kuin varsinaisia henkiolentoja, ja niillä on tärkeä rooli okkulttisessa toiminnassa, muun muassa magiassa. Nykyisin elementaalit on omaksuttu myös fantasiaroolipeleihin. Luokka:Taruolennot de:Vier-Elemente- Lehre#Ab dem Mittelalter in Europa
Esineellistäminen

Esineellistäminen eli reifikaatio on argumentaatiovirhe, joka merkitsee abstraktion kuten esimerkiksi mallin, metaforan tai vertauksen kohtelemista todellisuutena. == Lähteet == ==Aiheesta muualla== * * Luokka:Semantiikka Luokka:Argumentaatiovirheet es:Falacia patética sv:Reifikation
Kokkolan rautatieasema

Kokkolan rautatieasema (, , vuoteen 1976 Gamlakarleby järnvägsstation) on Suomen rataverkon liikennepaikka Kokkolan kaupungissa Keski-Pohjanmaalla Pohjanmaan radalla. Rautatie Kokkolaan valmistui vuonna 1885 ja edelleen Ouluun 1886. Seinäjoen rautatieasemalle on matkaa 133,4 kilometriä. Kokkolan asemarakennus on niin sanottujen Oulun radan asemien tyyppipiirustusten mukaan rakennettu asema, jonka on suunnitellut Knut Nylander. Kokkolan rautatieasema on risteysasema, jossa Pohjanmaan radasta haarautuu sivurata Ykspihlajan satamaan ja teollisuusalueelle. Liikennepaikalla on runsaasti sekä tavara- että henkilöliikennettä. Asema on saanut VR:n Paras asema -palkinnon kahdesti vuosina 1998 ja 1999 sekä Vuoden asema -palkinnon vuonna 2010. Asema sai raidemonitorit kesällä 2011. Asemalla pysähtyvät kaikki rataosan henkilöjunat. Kaikki päiväjunat käyttävät lähtökohtaisesti raidetta 1. Raiteita 2 ja 3 saattavat päiväjunat käyttää poikkeuksellisissa tilanteissa (esimerkiksi jos raiteella 1 on jo toinen juna), mutta lähtökohtaisesti raiteita 2 ja 3 käyttävät lähinnä yöjunat. Kokkolan lipunmyynti on loppunut vuoden 2016 alussa. Asemalla on lippuautomaatti, joka on avoinna ympäri vuorokauden. ==Lähteet== ==Aiheesta muualla== Luokka:Keski-Pohjanmaan henkilöliikenteen rautatieliikennepaikat Luokka:Kokkolan rautatieliikennepaikat Luokka:Suomen 1880-luvulla rakennetut rautatieliikennepaikat